Bong Joon-ho

Bong Džiunho (, g. 1969 m. rugsėjo 14 d.) – Pietų Korėjos filmų režisierius, scenaristas, prodiuseris, Auksinės palmės šakelės, Oskaro, Auksinio gaublio ir kitų apdovanojimų laureatas. Jo filmuose dominuoja pasakojimas apie socialines problemas, kurios atskleidžiamos pasitelkiant juodosios komedijos, siaubo, trilerio ir kitų žanrų samplaiką.Bong Joon Ho’s Path From Seoul to Oscar Dominance, The New York Times, 2020–02–13

 Biografija 

Gimė Pietų Korėjos Tegu mieste, vaikystę praleido Seule. Nuo mažens domėjosi kinu. Jonsei universitete studijavo sociologiją, su kitais studentais buvo įsteigęs kino kūrėjų klubą.

 Kūryba 

Kaip scenaristas kine debiutavo 1997 m. su filmu „Kaktuso motelis“, o kaip režisierius – 2000 m. su filmu „Lojantys šunys nekanda“. Tarptautinio pripažinimo sulaukė jau su antruoju savo režisuotu filmu „Prisiminimai apie žmogžudystę“, išleistu 2003 m. ir laimėjusiu 13 apdovanojimų.„Prisiminimai apie žmogžudystę“ – įtraukiantis detektyvas iš Pietų Korėjos, Kauno žinios, 2016–02–14 2006 m. išleistas „Šeimininkas“ tapo vienu finansiškai sėkmingiausių filmų Pietų Korėjos kino istorijoje. Septintasis Bong Džiunho režisuotas filmas „Parazitas“ buvo apdovanotas Auksine palmės šakele 2019 m. Kanų kino festivalyje, o 2020 m. Oskarų apdovanojimuose laimėjo keturiose kategorijose bei sulaukė pripažinimo Auksinių gaublių apdovanojimuose.TOP 5 režisieriaus Bong Joon-ho filmai, Kauno žinios, 2020–02-10

 Filmografija 
 Metai Filmas Indėlis Režisierius Scenaristas Prodiuseris 1997 Kaktuso motelis,   ✔  1999 Vaiduoklis,   ✔  2000 Lojantys šunys nekanda,  ✔ ✔  2003 Prisiminimai apie žmogžudystę,  ✔ ✔  2005 Antarkties dienoraštis,   ✔  2006 Šeimininkas,  ✔ ✔  2009 Motina,  ✔ ✔  2013 Sniego traukinys,  ✔ ✔  2014 Rūkas jūroje,   ✔ ✔ 2017 Okdžia,  ✔ ✔ ✔ 2019 Parazitas,  ✔ ✔ ✔

 Šaltiniai 

Kategorija:Pietų Korėjos kino režisieriai